यहां यह सवाल उपजता है की क्या भारत में लोकतांत्रिक प्रणाली है या नही ! जवाब हां का होगा, लेकिन फिर चीन जैसे ऐसे कारनामे क्यों । हमारे यहां गणतांत्रिक-लोकतांत्रिक शासनीय पद्धति शामिल है । खैर भारतीय लोकतंत्र बदल रहा है और कुछ चुनौतियां भी स्वागत कर रही हैं। इस नजरिये से एक बात तो जाहिर है अभी हमारे भारत देश को सामाजिक लोकतंत्र की कसौटी पर उतरना ही पड़ेगा नहीं तो भारत की विभिन्नता में एकता का विषैलापन कहीं अधिक और खतरनाक न हो जाए । आज आवश्यकता इस बात की अधिक है कि आज जो भी गतिविधियां भारत में चल रही हैं, उसमे संतुलितता का वातावरण इज़ाद करना आवश्यक हो जाता है और साथ ही घटित तमाम सामाजिक क्रियाओं को सभी वर्गों के बीच आत्मसात करते हुए सहन करने की परम्परा को विकसित करने की आजादी को भी स्थापित किया जाए, ताकि भारत में एक स्वास्थ्यवर्धक लोकतांत्रिक मॉडल का विकास संभव हो सके । तभी जाकर भारत एक सामाजिक लोकतंत्र हितैषी अभिव्यक्ति की स्वतन्त्रता को पुनर्स्थापित कर पायेगा ।